CELEX: 32007R0830
Language: ro
Date: 2007-07-16 00:00:00
Title: Regulamentul (CE) nr. 830/2007 al Consiliului din 16 iulie 2007 de modificare a Regulamentului (CE) nr. 817/2006 de reînnoire a măsurilor restrictive instituite împotriva Birmaniei/Myanmar

17.7.2007   
            
            
               RO
            
            
               Jurnalul Oficial al Uniunii Europene
            
            
               L 185/1
            
         
      REGULAMENTUL (CE) NR. 830/2007 AL CONSILIULUI
   
   din 16 iulie 2007
   de modificare a Regulamentului (CE) nr. 817/2006 de reînnoire a măsurilor restrictive instituite împotriva Birmaniei/Myanmar
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolele 60 și 301,
   având în vedere Poziția comună 2006/318/PESC a Consiliului din 27 aprilie 2006 de reînnoire a măsurilor restrictive împotriva Birmaniei/Myanmar (1),
   având în vedere propunerea Comisiei,
   întrucât este necesar să se modifice Regulamentul (CE) nr. 817/2006 al Consiliului (2) în vederea alinierii cu practica recentă a Consiliului în ceea privește identificarea autorităților competente și schimburile de informații între acestea,
   ADOPTĂ PREZENTUL REGULAMENT:
   Articolul 1
   Regulamentul (CE) nr. 817/2006 se modifică după cum urmează:
   
               (a)
            
            
               la articolul 4 alineatul (1), paragraful introductiv se înlocuiește cu următorul text:
               „(1)   Prin derogare de la articolele 2 și 3, autoritățile competente indicate în website-urile enumerate în anexa II pot autoriza, în condițiile pe care le consideră corespunzătoare:”;
            
         
               (b)
            
            
               la articolul 7, alineatul (1) se înlocuiește cu următorul text:
               „(1)   Autoritatea competentă indicată într-unul dintre website-urile enumerate în anexa II poate autoriza deblocarea sau utilizarea anumitor fonduri sau resurse economice înghețate, în condițiile pe care le consideră corespunzătoare, după ce a stabilit că fondurile sau resursele economice respective sunt:
               
                           (a)
                        
                        
                           necesare pentru a acoperi nevoile de bază ale persoanelor enumerate în anexa III și ale membrilor familiei aflați în întreținerea acestora, inclusiv cheltuielile pentru alimente, chirie sau ipoteci, pentru medicamente sau cheltuieli medicale, impozite, prime de asigurare și cheltuieli cu serviciile de utilități publice;
                        
                     
                           (b)
                        
                        
                           destinate exclusiv plății unor onorarii rezonabile și rambursării cheltuielilor legate de furnizarea unor servicii juridice;
                        
                     
                           (c)
                        
                        
                           destinate exclusiv plății unor comisioane sau a unor cheltuieli operaționale pentru păstrarea sau gestionarea curentă a unor fonduri sau resurse economice înghețate;
                        
                     
                           (d)
                        
                        
                           necesare pentru acoperirea unor cheltuieli excepționale, cu condiția ca statul membru în cauză să fi notificat tuturor celorlalte state membre și Comisiei, cu cel puțin două săptămâni înainte de acordarea autorizației, motivele pentru care consideră că ar trebui acordată o autorizație specială.
                        
                     Statele membre informează celelalte state membre și Comisia cu privire la orice autorizație acordată în temeiul prezentului alineat.”;
            
         
               (c)
            
            
               la articolul 8, alineatele (1) și (2) se înlocuiesc cu următorul text:
               „(1)   Fără a aduce atingere normelor aplicabile în materie de raportare, de confidențialitate și de secret profesional, persoanele fizice și juridice, entitățile și organismele:
               
                           (a)
                        
                        
                           furnizează, de îndată, autorităților competente din statele membre în care își au reședința sau sunt stabilite, indicate în website-urile enumerate în anexa II, orice informații care ar putea favoriza respectarea prezentului regulament, cum ar fi cea cu privire la conturile și sumele înghețate în temeiul articolului 6 și transmit aceste informații Comisiei, în mod direct sau prin intermediul acestor autorități competente;
                        
                     
                           (b)
                        
                        
                           cooperează cu autoritățile competente indicate în website-urile enumerate în anexa II în ceea ce privește verificarea informațiilor respective.
                        
                     (2)   Orice informații suplimentare primite în mod direct de Comisie sunt puse la dispoziția statului membru în cauză.”;
            
         
               (d)
            
            
               articolul 9 alineatul (5) se înlocuiește cu următorul text:
               „(5)   Interdicțiile prevăzute la alineatul (1) litera (b) nu constituie un obstacol în calea majorării unei participații într-o întreprindere de stat birmană, înscrisă pe lista din anexa IV, în cazul în care această majorare devine obligatorie în temeiul unui acord încheiat cu respectiva întreprindere de stat birmană înainte de 25 octombrie 2004. Autoritatea competentă în cauză, indicată într-un website enumerat în anexa II și Comisia sunt informate înainte ca orice tranzacție de acest tip să aibă loc. Comisia informează celelalte state membre.”;
            
         
               (e)
            
            
               se introduce un nou articol, după cum urmează:
               „Articolul 13a
               (1)   Statele membre desemnează autoritățile competente menționate de prezentul regulament și le identifică pe sau prin website-urile enumerate în anexa II.
               (2)   După intrarea în vigoare a prezentului regulament, statele membre notifică fără întârziere Comisia cu privire la autoritățile lor competente, precum și orice modificări ulterioare.”;
            
         
               (f)
            
            
               anexa II se înlocuiește cu textul din anexa la prezentul regulament.
            
         Articolul 2
   Prezentul regulamentul intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 iulie 2007.
      
         
            Pentru Consiliu
         
         
            Președintele
         
         J. SILVA
         
      
   
   
      (1)  JO L 116, 29.4.2006, p. 77. Poziție comună, astfel cum a fost modificată prin Poziția comună 2007/248/PESC (JO L 107, 25.4.2007, p. 8).
   
      (2)  JO L 148, 2.6.2006, p. 1. Regulament, astfel cum a fost modificat ultima dată prin Regulamentul (CE) nr. 481/2007 al Comisiei (JO L 111, 28.4.2007, p. 50).
   
      ANEXĂ
      
         
            „ANEXA II
            Webs-urile care conțin informații referitoare la autoritățile competente menționate la articolele 4, 7, 8, 9, 12 și 13a, precum și adresa pentru notificarea Comisiei Europene
            
                         
                     
                     
                        BELGIA
                        http://www.diplomatie.be/eusanctions
                     
                  
                         
                     
                     
                        BULGARIA
                        http://www.mfa.government.bg
                     
                  
                         
                     
                     
                        REPUBLICA CEHĂ
                        http://www.mfcr.cz/mezinarodnisankce
                     
                  
                         
                     
                     
                        DANEMARCA
                        http://www.um.dk/da/menu/Udenrigspolitik/FredSikkerhedOgInternationalRetsorden/Sanktioner/
                     
                  
                         
                     
                     
                        GERMANIA
                        http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
                     
                  
                         
                     
                     
                        ESTONIA
                        http://www.vm.ee/est/kat_622/
                     
                  
                         
                     
                     
                        IRLANDA
                        http://www.dfa.ie/un_eu_restrictive_measures_ireland/competent_authorities
                     
                  
                         
                     
                     
                        GRECIA
                        http://www.ypex.gov.gr/www.mfa.gr/en-US/Policy/Multilateral+Diplomacy/International+Sanctions/
                     
                  
                         
                     
                     
                        SPANIA
                        www.mae.es/es/MenuPpal/Asuntos/Sanciones+Internacionales
                     
                  
                         
                     
                     
                        FRANȚA
                        http://www.diplomatie.gouv.fr/autorites-sanctions/
                     
                  
                         
                     
                     
                        ITALIA
                        http://www.esteri.it/UE/deroghe.html
                     
                  
                         
                     
                     
                        CIPRU
                        http://www.mfa.gov.cy/sanctions
                     
                  
                         
                     
                     
                        LETONIA
                        http://www.mfa.gov.lv/en/security/4539
                     
                  
                         
                     
                     
                        LITUANIA
                        http://www.urm.lt
                     
                  
                         
                     
                     
                        LUXEMBURG
                        http://www.mae.lu/sanctions
                     
                  
                         
                     
                     
                        UNGARIA
                        http://www.kulugyminiszterium.hu/kum/hu/bal/nemzetkozi_szankciok.htm
                     
                  
                         
                     
                     
                        MALTA
                        http://www.doi.gov.mt/EN/bodies/boards/sanctions_monitoring.asp
                     
                  
                         
                     
                     
                        ȚĂRILE DE JOS
                        http://www.minbuza.nl/sancties
                     
                  
                         
                     
                     
                        AUSTRIA
                        http://www.bmeia.gv.at/view.php3?f_id=12750&LNG=en&version=
                     
                  
                         
                     
                     
                        POLONIA
                        http://www.msz.gov.pl
                     
                  
                         
                     
                     
                        PORTUGALIA
                        http://www.min-nestrangeiros.pt
                     
                  
                         
                     
                     
                        ROMÂNIA
                        http://www.mae.ro/index.php?unde=doc&id=32311&idlnk=1&cat=3
                     
                  
                         
                     
                     
                        SLOVENIA
                        http://www.mzz.gov.si/si/zunanja_politika/mednarodna_varnost/omejevalni_ukrepi/
                     
                  
                         
                     
                     
                        SLOVACIA
                        http://www.foreign.gov.sk
                     
                  
                         
                     
                     
                        FINLANDA
                        http://formin.finland.fi/kvyhteistyo/pakotteet
                     
                  
                         
                     
                     
                        SUEDIA
                        http://www.ud.se/sanktioner
                     
                  
                         
                     
                     
                        REGATUL UNIT
                        http://www.fco.gov.uk/competentauthorities
                     
                  
               Adresa pentru notificarea Comisiei Europene:
            
            
                        Commission of the European Communities
                     
                  
                        Directorate-General for External Relations
                     
                  
                        Directorate A. Crisis Platform and Policy Coordination in CFSP
                     
                  
                        Unit A.2. Crisis management and conflict prevention
                     
                  
                        CHAR 12/108
                     
                  
                        B-1049 Brussels
                     
                  
                        Tel. (32-2) 299 1176/295 5585
                     
                  
                        Fax (32-2) 299 0873”